Zbierka uznesení Mestského zastupiteľstva
	         	       v Šamoríne, čiastka 17/2020
		     		     Uznesenia prijaté dňa 26.11.2020

	I.
Mestské zastupiteľstvo v Šamoríne na svojom zasadnutí dňa 26.11.2020 zvolilo 
-	návrhovú komisiu v zložení: Henrieta Balheimová, Pavel Élesztős,   
Roland Kovács

-	overovateľov zápisnice: Ilona Pirk a Renáta Varga

II.
Mestské zastupiteľstvo v Šamoríne na svojom zasadnutí dňa 26.11.2020 po prerokovaní predloženého návrhu
A/	schválilo vyhodnotenie rozpočtu mesta k 30.09.2020 v predloženom rozsahu
B/	uložilo mestskému úradu Vyhodnotenie rozpočtu mesta k 30.09.2020 vyhlásiť na verejnom priestranstve obvyklým spôsobom, ako aj na internetovej stránke mesta.
Termín: 		do 30.11.2020
Zodpovedný: 	Ing. Ervin Sármány, prednosta MsÚ

III.
Mestské zastupiteľstvo v Šamoríne na svojom zasadnutí dňa 26.11.2020 po prerokovaní predloženého návrhu berie na vedomie  Informáciu o vykonaní 
III. zmeny rozpočtu mesta na rok 2020 v predloženom rozsahu.

IV.
	Mestské zastupiteľstvo v Šamoríne na svojom zasadnutí dňa 26.11.2020 prerokovala Výročnú správu hospodárenia konsolidovaného celku mesta Šamorín za rok 2019
	A/  schválilo Výročnú správu hospodárenia konsolidovaného celku za rok 2019 v predloženom rozsahu
	B/  uložilo mestskému úradu  Výročnú správu hospodárenia konsolidovaného celku za rok 2019 vyhlásiť na verejnom priestranstve obvyklým spôsobom, ako aj na internetovej stránke mesta.

Termín: 		do 30.11.2020 
Zodpovedný: 	Ing. Ervin Sármány, prednosta MsÚ

V.
Mestské zastupiteľstvo v Šamoríne na svojom zasadnutí dňa 26.11.2020 po prerokovaní Správy nezávislého audítora pre štatutárny orgán a mestské zastupiteľstvo Mesta Šamorín berie na vedomie predloženú správu audítora bez výhrad.

VI.
Mestské zastupiteľstvo v Šamoríne na svojom zasadnutí dňa 26.11.2020 po prerokovaní Správy nezávislého audítora pre štatutárny orgán a mestské zastupiteľstvo konsolidujúcej účtovnej jednotky Mesta Šamorín berie na vedomie predloženú správu audítora bez výhrad.

VII.
     	Mestské zastupiteľstvo v Šamoríne  na  svojom  zasadnutí dňa  26.11.2020   prerokovalo návrh na schválenie  prevodu majetku mesta z dôvodu hodného osobitného zreteľa  podľa § 9a ods. 8 písm. e) zákona SNR č. 138/1991 Z.z.  o majetku obcí v znení neskorších predpisov a 
schválilo  prevod nehnuteľného majetku mesta, a to pozemkov registra „C“ ako parc. č. 142/21 o výmere 9m2 ako ostatná plocha a novovytvoreného pozemku geometrickým plánom č. 36717568-1244/2020 zo dňa 27.10.2020, parc. č. 142/14 o celkovej výmere 230m2 ako ostatná plocha v katastrálnom území Šamorín, vedené  Okresným úradom v DS Katastrálnym odborom na LV č. 870 vo výlučnom vlastníctve Mesta Šamorín, z dôvodu hodného osobitného zreteľa, o ktorom MsZ rozhoduje trojpätinovou väčšinou všetkých poslancov v zmysle § 9a ods. 8 písm. e) a zákona SNR č. 138/1991 Zb., zdôvodneného v dôvodovej správe

-	za kúpnu cenu stanovenú znaleckým posudkom vo výške 71,70 Eur/m2

Dôvodom prípadu hodného osobitného zreteľa na prevod nehnuteľností je zabezpečenie sprístupnenia susedných  nehnuteľností pri zohľadnení polohy, výmery resp. spôsobu využitia a s prihliadnutím na to, že predmetný pozemok je toho času pre mesto  prebytočný, čo je v súlade s podmienkami  podľa § 7 ods. 4 písm. e VZN č. 3/2015 v súlade s § 9a ods. 8 písm. e) zákona SNR 138/1991 Zb.

-	pre žiadateľa: 
Ing. Michal Seník a manž. Mariana, bytom Agátový rad 5/102, 931 01 Šamorín.

VIII.
Mestské zastupiteľstvo v Šamoríne  na  svojom  zasadnutí dňa  26.11.2020   prerokovalo návrh na schválenie prevodu majetku mesta z dôvodu hodného osobitného zreteľa  podľa § 9a ods. 8 písm. e) zákona SNR č. 138/1991 Z.z.  o majetku obcí v znení neskorších predpisov a schválilo prevod nehnuteľného majetku mesta, a to novovytvoreného pozemku geometrickým plánom č. 36717568-1244/2020 zo dňa 27.10.2020, pozemok registra „C“ parc. č. 142/18 o celkovej výmere 139m2 ako ostatná plocha v katastrálnom území Šamorín, vedený  Okresným úradom v DS Katastrálnym odborom na LV č. 870 vo výlučnom vlastníctve Mesta Šamorín, z dôvodu hodného osobitného zreteľa, o ktorom MsZ rozhoduje trojpätinovou väčšinou všetkých poslancov v zmysle § 9a ods. 8 písm. e) a zákona SNR č. 138/1991 Zb., zdôvodneného v dôvodovej správe 
-	za kúpnu cenu stanovenú znaleckým posudkom vo výške 71,70 Eur/m2

     Dôvodom prípadu hodného osobitného zreteľa na prevod nehnuteľnosti je zabezpečenie sprístupnenia susedných  nehnuteľností pri zohľadnení polohy, výmery resp. spôsobu využitia a s prihliadnutím na to, že predmetný pozemok je toho času pre mesto  prebytočný, čo je v súlade s podmienkami  podľa § 7 ods. 4 písm. e VZN č. 3/2015 v súlade s § 9a ods. 8 písm. e) zákona SNR 138/1991 Zb.

-	pre žiadateľa: 
Anna Panenková, bytom Agátový rad 103/7, 931 01 Šamorín.

IX.
Mestské zastupiteľstvo v Šamoríne na svojom zasadnutí dňa 26.11.2020 po prerokovaní návrhu na prevod nehnuteľného majetku mesta v katastrálnom území Šamorín podľa VZN č. 11/2017 v súlade s § 9a ods. 8 písm. e) a zákona SNR č. 138/1991 Zb.  o majetku obcí v znení neskorších predpisov a schválilo prevod nehnuteľného majetku mesta - pozemku registra „C“ parc. č. 1449/13 o výmere 4m2 ako zastavané plochy a nádvoria, vedený  Okresným úradom v DS Katastrálnym odborom na LV č. 870 vo výlučnom vlastníctve Mesta Šamorín, z dôvodu hodného osobitného zreteľa o ktorom MsZ rozhoduje trojpätinovou väčšinou všetkých poslancov podľa VZN č. 11/2017 v súlade s VZN č. 3/2015 a § 9a ods. 8 písm. e) a zákona SNR č. 138/1991 Zb., zdôvodneného v dôvodovej správe k tomuto návrhu

-	za kúpnu cenu podľa cenovej mapy mesta vo výške 94,93 Eur/m2

Dôvodom prípadu hodného osobitného zreteľa na prevod nehnuteľnosti je  majetkoprávne usporiadanie vlastníctva pri zohľadnení polohy, výmery resp. spôsobu využitia a vzhľadom na skutočnosť, že na predmetnom pozemku je umiestnená stavba autogaráže so s. č. 1517  vedená na LV č. 3806 vo vlastníctve žiadateľa, čo je v súlade s podmienkami VZN č. 11/2017, ktorým sa dopĺňa VZN mesta Šamorín č. 3/2015 o zásadách hospodárenia a nakladania s majetkom mesta a podľa  § 9a ods. 8 písm. e) a zákona SNR č. 138/1991 Zb.
pre žiadateľa: Gejza Vass bytom Mliečňanská 595/18, 931 01 Šamorín 

X.
Mestské zastupiteľstvo v Šamoríne  na  svojom  zasadnutí dňa  26.11.2020   prerokovalo návrh na schválenie zámeru nakladania s nehnuteľnosťou – prevod majetku mesta z dôvodu hodného osobitného zreteľa  podľa § 9a ods. 8 písm. e) zákona SNR č. 138/1991 Z.z.  o majetku obcí v znení neskorších predpisov a  
A) schválilo zámer mesta Šamorín na prevod nehnuteľného majetku mesta, a to novovytvoreného pozemku geometrickým plánom č. 1253/2020 zo dňa 04.11.2020 pozemku registra „C“ parc. č. 1253/2 o celkovej výmere 84m2 ako zastavaná plocha v katastrálnom území Šamorín, vedený  Okresným úradom v DS Katastrálnym odborom na LV č. 870 vo výlučnom vlastníctve Mesta Šamorín, z dôvodu hodného osobitného zreteľa, o ktorom MsZ rozhoduje trojpätinovou väčšinou všetkých poslancov v zmysle § 9a ods. 8 písm. e) a zákona SNR č. 138/1991 Zb., zdôvodneného v dôvodovej správe k tomuto návrhu, 

-	minimálne za kúpnu cenu zistenú znaleckým posudkom.
 
     Dôvodom prípadu hodného osobitného zreteľa na prevod nehnuteľnosti je zabezpečenie sprístupnenia susednej  nehnuteľnosti pri zohľadnení polohy, výmery resp. spôsobu využitia a s prihliadnutím na to, že predmetný pozemok je toho času pre mesto  prebytočný, čo je v súlade s podmienkami  podľa § 7 ods. 4 písm. e VZN č. 3/2015 v súlade s § 9a ods. 8 písm. e) zákona SNR 138/1991 Zb.

-	pre žiadateľa: 
Ing. Róbert Lelkes a manž. Júlia, bytom Pomlejská cesta 461/3, 931 01 Šamorín

B)  poverilo prednostu mestského úradu zverejniť schválený zámer mesta najmenej na 15 dní pred schvaľovaním samotného prevodu mestským zastupiteľstvom na úradnej tabuli a na internetovej stránke mesta Šamorín v súlade s § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov. 

Termín: 		do 30.11.2020 
Zodpovedný: 	Ing. Ervin Sármány, prednosta MsÚ

XI.
Mestské zastupiteľstvo v Šamoríne na svojom zasadnutí dňa 26.11.2020 po prerokovaní návrhu na uzatvorenie zmluvy o zriadení vecného bremena
schválilo pre potreby zabezpečenia realizácie a legalizácie stavebných objektov „SO 01 Prístrešok, SO 03 Kancelária, SO 07 Kancelária a parkovacie plochy na pozemkoch registra „C“ parc. č. 3449/3, 3456/3 a 3453/4 v katastrálnom území Šamorín žiadateľom - investorom stavby Mestský strelecký klub Šamorín – Somorja, Záhradnícka 16, 931 01 Šamorín uzatvorenie:
„Zmluvy o zriadení vecného bremena“ na stavbou dotknutom pozemku vo výlučnom vlastníctve mesta Šamorín,  v katastrálnom území Šamorín, a to na časti pozemku registra „E“, parc. č. 1050 o celkovej výmere  3158 m2 ako zastavaná plocha a nádvorie LV č. 870 podľa situačného výkresu s výkazom výmery asfaltovej plochy 153 m2 za účelom umiestnenia asfaltovej plochy s právom prechodu, prejazdu a sprístupnenia areálu streleckého klubu medzi:
povinnou osobou: Mesto Šamorín, ako vlastníkom uvedeného pozemku a
oprávnenou osobou: Mestský strelecký klub Šamorín – Somorja, Záhradnícka 16, 931 01 Šamorín bezodplatne, na dobu určitú po dobu kolaudácie stavby
Na základe dohody zmluvných strán do 30 dní po právoplatnosti kolaudačného rozhodnutia stavebných objektov oprávnený odovzdá povinnému bezodplatne prístupovú komunikáciu do vlastníctva. 

XII.
Mestské zastupiteľstvo v Šamoríne na svojom zasadnutí dňa 26.11.2020 v súvislosti s realizáciou stavby „Polyfunkčný dom – prestavba“ na Gazdovskom rade v Šamoríne prerokovalo návrh „Zmluvy o spolupráci pri zabezpečení výstavby parkovacích kapacít“ a schválilo „Zmluvu o spolupráci pri zabezpečení výstavby parkovacích kapacít“ na častiach  pozemkov registra „C“ parc. č. 2630/1 o celkovej výmere 5293 m2 ako zastavaná plocha a parc. č. 2631/9 o celkovej výmere 2805 m2 ako ostatná plocha  vedených na LV č. 870 uzatvorenú medzi zmluvnými stranami:
Mesto Šamorín – vlastník pozemkov určených na výstavbu parkovacích kapacít
a
Zoltán Bertók   - investor stavby „Polyfunkčný dom – prestavba“ a zároveň investor stavby parkovacích miest v zmysle podmienok určených v návrhu zmluvy.

XIII.
Mestské zastupiteľstvo v Šamoríne na svojom zasadnutí dňa 26.11.2020 po prerokovaní návrhu  na vstup mesta  Šamorín do Občianskeho združenia „Csallóközi Natúrpark – Natúrpark Žitný ostrov“    
A)	berie na vedomie Stanovy občianskeho združenia „Csallóközi Natúrpark – Natúrpark Žitný ostrov“   
B)	schválilo vstup Mesta Šamorín do  občianskeho združenia „Csallóközi Natúrpark – Natúrpark Žitný ostrov“,  so sídlom Hlavná 830/37, 931 01 Šamorín v súlade s ust. § 11 ods. 4 písm. m) zákona  SNR 369/1990 Zb. o obecnom zriadení v platnom znení.

XIV.
	Mestské zastupiteľstvo v Šamoríne na svojom zasadnutí dňa 26.11. 2020  po prerokovaní návrhu schválilo nových delegovaných zástupcov mesta do orgánov školskej samosprávy  podľa predloženého návrhu.

Ing. Ervin Sármány						Csaba Orosz
  prednosta úradu					         primátor mesta

Overovatelia: 	Mgr. Ilona Pirk 			................................
			MUDr. Renáta Varga		................................

Zapísala návrhová komisia v zložení: 
Mgr.Henrieta  Balheim		
Ing. Pavel Élesztös			
			Roland Kovács			.............................